310 De cerebro-spinale Nervecentre. 



Hvert enkelt Led i denne aandelige Mekanisme, hvis Studium 

 snarere hører ind under Psychologien (psyche Sjæl) end under 

 Fysiologien, kan fremkalde Bevægelser eller blive sat i Virksomhed 

 ved en Bevægelse, og her kunne Fysiologerne atter tage fat. Der 

 findes med andre Ord Sanseindtryk og Forestillinger der ere asso- 

 cierede med visse Bevægelser ligesom omvendt Bevægelser kunne 

 være associerede med Sanseindtryk og Forestillinger. 



De have allerede faaet nogle Exempler paa Bevægelser der vare 

 associerede med Sanseindtryk, og man kunde vedblive i det Uende- 

 lige at anføre Kendsgerninger af denne Art. Det efterfølgende 

 Exempel viser, at Muskler der staa under Villiens Herredømme og 

 saadanne som ere ganske uafhængige af denne, kunne sættes i 

 Virksomhed ved samme Sanseindtryk: Naar en Lyd rammer Øret, 

 sætte Mellemørets, det ydre Øres og Hovedets Muskler sig strax 

 ilave for paa bedste Maade at opfatte Lyden, og hvad der er endnu 

 mærkeligere, de ordne sig paa samme Maade saasnart Øjet under- 

 retter dem om, at der om kort Tid vil blive frembragt en Lyd, 

 f. Ex. naar man ser et Menneske bevæge Læberne uden at tale. 



Ligesaa hyppigt ere Bevægelser associerede med Forestillinger 

 og disse Bevægelser kunne fra Begyndelsen enten have været vil- 

 kaarlige eller uvilkaarlige. Det som man kalder Minespillet, naar 

 man derved forstaar baade Ansigtets og det øvrige Legemes mimiske 

 Gebærder, bestaar af saadanne associerede Bevægelser; disse have 

 ogsaa givet Anledning til Dannelsen af mange Udtryk i Sproget. 

 Fortællingen om en afskyvækkende Handling eller Ting eller blot 

 en ubehagelig Tanke er nok til at fremkalde hele den Gruppe af 

 Bevægelser som pleje at ledsage Kvalmen, der i og for sig er Re- 

 sultatet af et Sanseindtryk af en modbydelig Art. Overlæben 

 løftes, Brynene rynkes, Næseborene aabne sig vidt, Hagen nærmes 

 til Halsen og Haanden føres frem for at bortstøde — det der har 

 vakt Modbydeligheden, altsaa i dette Tilfælde en Forestilling, en 

 Tanke; derfor siger man ogsaa at en Forestilling kan være væmme- 

 lig, modbydelig, kvalmende. 



Det er vanskeligere at paapege Modstykket til disse Iagttagelser 

 nemlig at Sanseindtryk og Forestillinger kunne associeres med be- 





